pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รมต.นร. นายเทวัญ ฯ รับข้อเสนอเครือข่ายพัฒนาคุณภาพชีวิตและเหยื่อผู้ได้รับผลกระทบจากอุบัติเหตุบนท้องถนน ขอให้มีมาตรการจัดการผู้กระทำผิดอย่างเข้มงวด ช่วยเหลือเยียวยาเหยื่ออย่างจริงจัง
วันพฤหัสบดีที่ 14 พฤศจิกายน 2562
รมต.นร. นายเทวัญ ฯ รับข้อเสนอเครือข่ายพัฒนาคุณภาพชีวิตและเหยื่อผู้ได้รับผลกระทบจากอุบัติเหตุบนท้องถนน ขอให้มีมาตรการจัดการผู้กระทําผิดอย่างเข้มงวด ช่วยเหลือเยียวยาเหยื่ออย่างจริงจัง
รมต.นร. นายเทวัญ ฯ รับข้อเสนอเครือข่ายพัฒนาคุณภาพชีวิต และเหยื่อผู้ได้รับผลกระทบจากอุบัติเหตุบนท้องถนน ขอให้มีมาตรการจัดการผู้กระทําผิดอย่างเข้มงวด และช่วยเหลือเยียวยาเหยื่ออย่างจริงจัง
วันนี้ (10.00 น.) ที่ศูนย์รับเรื่องราวร้องทุกข์ (ตึก ก.พ.เดิม) ทําเนียบรัฐบาล นายเทวัญ ลิปตพัลลภ รัฐมนตรีประจําสํานักนายกรัฐมนตรี เดินทางไปพบปะผู้แทนเครือข่ายพัฒนาคุณภาพชีวิต และเหยื่อผู้ได้รับผลกระทบจากอุบัติเหตุบนท้องถนน กว่า 30 คน นําโดยนางสาวเครือมาศ ศรีจันทร์ ผู้ประสานงานเครือข่ายพัฒนาคุณภาพชีวิต และนายเจษฎา แย้มสบาย ประธานเครือข่ายเหยื่อเมาแล้วขับ กทม. ที่เดินทางเข้ายื่นหนังสือต่อ พล.อ.ประยุทธ์ จันทร์โอชา นายกรัฐมนตรี เนื่องในเดือนรณรงค์ “วันเหยื่อโลก” เพื่อขอให้รัฐบาลยกระดับความเข้มข้นในการป้องกันและแก้ปัญหาอุบัติเหตุบนท้องถนนอย่างจริงจัง โดยเครือข่ายฯ ได้นํารองเท้า 60 คู่ มาจัดวางเป็นอักษรภาษาอังกฤษ “STOP VICTIM” เพื่อระลึกถึงผู้เสียชีวิตจากอุบัติเหตุที่มีมากถึง 60 คนต่อวันในประเทศไทย
โอกาสนี้ รัฐมนตรีประจําสํานักนายกรัฐมนตรีเป็นผู้แทนรัฐบาลรับมอบหนังสือจากเครือข่ายพัฒนาคุณภาพชีวิต และเหยื่อผู้ได้รับผลกระทบจากอุบัติเหตุบนท้องถนน นางสาวเครือมาศฯ กล่าวว่า โอกาสที่สหประชาชาติได้กําหนดให้วันอาทิตย์ที่สวามของเดือนพฤศจิกายนของทุกปีเป็นวันเหยื่อโลก “World Victims Day” ซึ่งปีนี้ตรงกับวันที่ 17 พฤศจิกายน และยังเป็นปีที่ครบรอบทศวรรษแห่งความปลอดภัยทางถนน เครือข่ายฯ จึงเสนอแนวทางการแก้ปัญหาแก่รัฐบาล 4 ข้อ ดังนี้
1. ขอให้รัฐบาลนํานโยบายไปปฏิบัติเป็นรูปธรรม เข้มงวดกวดขันการบังคับใช้กฎหมายอย่างเคร่งครัด เพื่อสร้างวินัยการจราจรและลดอุบัติเหตุ
2. กรณีอุบัติเหตุที่เกิดจากการดื่มแล้วขับ ขอให้มีการปรับปรุงบทลงโทษให้ถึงขั้นมีโทษจําคุก 15-20 ปี รวมถึงมีนโยบายเอาผิดไปถึงผู้ขายแอลกอฮอร์ให้เด็กอายุต่ํากว่า 20 ปี และขายแก่คนเมาที่ครองสติไม่ได้
3. ขอให้มีการเพิ่มประสิทธิภาพในการช่วยเหลือเยียวยาผู้เสียหาย ทั้งในด้านงบประมาณตลอดจนการฟิ้นฟูสภาพจิตใจผู้เสียหายและครอบครัว
4. ขอให้เร่งศึกษาปัญหาความล่าช้าและความยากลําบากของผู้เสียหายจากอุบัติเหตุในการเข้าถึงกระบวนการยุติธรรม เพื่อกําหนดมาตรการแก้ไขที่เป็นรูปธรรม นําไปสู่ความเท่าเทียมกันในสังคม
“รัฐบาลมีความใส่ใจเรื่องนี้เป็นอย่างมาก เพราะการเกิดอุบัติเหตุทุกครั้งเท่ากับเป็นการสูญเสียบุคลากรของประเทศ สูญเสียทรัพยากร สูญเสียความสามารถในการดํารงชีพ และยังสูญเสียทางเศรษฐกิจ จะเห็นได้ว่าทุกวันนี้มีผู้เสียชีวิตจากอุบัติเหตุทางถนนเฉลี่ย 60 รายต่อวัน หรือกว่า 20,000 รายต่อปี ผู้พิการประมาณ 40,000 รายต่อปี อีกทั้งสถิติระบุว่าประเทศไทยอยู่ลําดับที่ 9 ของโลก และเป็นอันดับ 1 ของอาเซียนที่มีการเกิดอุบัติเหตุมากที่สุด ซึ่งเป็นตัวเลขที่น่าเป็นห่วง ผมเห็นด้วยกับข้อเรียกร้องที่เสนอมาทั้งเรื่องการบังคับใช้กฎหมาย และการฟื้นฟูเยียวยา และขอรณรงค์ให้ทุกท่านร่วมกัน “เมาไม่ขับ” โดยเฉพาะช่วงเทศกาลที่ใกล้เข้ามา” รัฐมนตรีประจําสํานักนายกรัฐมนตรีกล่าว
รัฐบาลไทย-ข่าวทำเนียบรัฐบาล-รัฐมนตรี ก.อุตฯ ตรวจเยี่ยมและมอบนโยบายแก่คณะกรรมการ และผู้บริหารระดับสูงการนิคมอุตสาหกรรมแห่งประเทศไทย
วันศุกร์ที่ 26 ตุลาคม 2561
รัฐมนตรี ก.อุตฯ ตรวจเยี่ยมและมอบนโยบายแก่คณะกรรมการ และผู้บริหารระดับสูงการนิคมอุตสาหกรรมแห่งประเทศไทย
นายอุตตม สาวนายน รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานแก่คณะกรรมการการนิคมอุตสาหกรรมแห่งประเทศไทย (บอร์ด กนอ.) และผู้บริหารระดับสูง กนอ.ณ การนิคมอุตสาหกรรมแห่งประเทศไทย
วันนี้ (26 ตุลาคม 2561) นายอุตตม สาวนายน รัฐมนตรีว่าการกระทรวงอุตสาหกรรม ตรวจเยี่ยมพร้อมมอบนโยบายการดําเนินงานแก่คณะกรรมการการนิคมอุตสาหกรรมแห่งประเทศไทย (บอร์ด กนอ.) และผู้บริหารระดับสูง กนอ. โดยมีนายพสุ โลหารชุน ปลัดกระทรวงอุตสาหกรรม ในฐานะประธานกรรมการการนิคมอุตสาหกรรมแห่งประเทศไทย นางสาวสมจิณณ์ พิลึก ผู้ว่าการการนิคมอุตสาหกรรมแห่งประเทศไทย ให้การต้อนรับ ณ การนิคมอุตสาหกรรมแห่งประเทศไทย
รัฐมนตรีว่าการกระทรวงอุตสาหกรรม กล่าวว่า กนอ. มีบทบาทสําคัญที่จะขับเคลื่อนนโยบายของภาครัฐโดยเฉพาะภารกิจที่เกี่ยวข้องกับการพัฒนาพื้นที่ และระบบสาธารณูปโภคในพื้นที่เขตพัฒนาพิเศษภาคตะวันออก (EEC) และเขตพัฒนาเศรษฐกิจพิเศษชายแดน (SEZ) เพื่อรองรับการลงทุนของไทยโดยเฉพาะในปี 2562 ในการสร้างงาน สร้างรายได้ให้กับประชาชนในพื้นที่อันจะนํามาซึ่งการเติบโตทางเศรษฐกิจของไทย เพื่อตอบโจทย์นโยบายไทยแลนด์ 4.0 ทั้งนี้นโยบายไทยแลนด์ 4.0 รัฐบาลได้วางเป้าหมายระยะยาวที่จะยกระดับให้ไทยพ้นจากกับดักรายได้ปานกลาง ด้วยการนําเทคโนโลยี และนวัตกรรมเข้ามาปรับเปลี่ยนโครงสร้างเศรษฐกิจโดยรวม โดยเฉพาะการพัฒนาอุตสาหกรรมเป้าหมายที่สามารถเชื่อมโยงแหล่งวัตถุดิบในแต่ละพื้นที่ร่วมกัน และยังเชื่อมโยงไปยังประเทศเพื่อนบ้าน ซึ่งไม่ได้มองแค่อุตสาหกรรม แต่ยังมองเรื่องของเกษตรกรรม การท่องเที่ยว เพื่อก่อให้เกิดการพัฒนาผู้ประกอบการใหม่ (Start Up) และการเพิ่มขีดความสามารถการแข่งขันให้กับวิสาหกิจขนาดกลางและขนาดย่อม (SMEs) และวิสาหกิจชุมชน ที่ทุกฝ่ายจะได้รับประโยชน์อย่างทั่วถึง
“กนอ.จําเป็นต้องเร่งขับเคลื่อนโครงการต่างๆ เช่น การพัฒนานิคมอุตสาหกรรม สมาร์ท พาร์ค (Smart Park) ท่าเรืออุตสาหกรรมมาบตาพุดเฟส 3 การจัดตั้งนิคมอุตสาหกรรมใน SEZ นิคมอุตสาหกรรมยางพาราฯลฯ       ให้เป็นไปตามเป้าหมายที่วางไว้ เพื่อที่จะรองรับการขยายตัวของการลงทุนในอนาคต ที่ขณะนี้นักลงทุนไทยและต่างชาติ ต่างก็โฟกัสมายังไทยด้วยศักยภาพพื้นที่ในการเชื่อมโยงกับประเทศสมาชิกความร่วมมือระหว่างประเทศลุ่มแม่น้ําอิระวะดี-เจ้าพระยา-แม่โขง หรือ ACMECS และการเชื่อมต่อของอาเซียนกับจีน”
รัฐบาลไทย-ข่าวทำเนียบรัฐบาล-“ยุติธรรม” ติดตามความคืบหน้าการแก้ไขปรับปรุง (ร่าง)แผนแม่บทการบริหารงานยุติธรรมแห่งชาติ ฉบับที่ ๓
วันศุกร์ที่ 29 มิถุนายน 2561
“ยุติธรรม” ติดตามความคืบหน้าการแก้ไขปรับปรุง (ร่าง)แผนแม่บทการบริหารงานยุติธรรมแห่งชาติ ฉบับที่ ๓
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๑
เมื่อวันศุกร์ที่ ๒๙ มิถุนายน ๒๕๖๑ เวลา ๐๙.๓๐ น.
ณ ห้องประชุมกระทรวงยุติธรรม ๑ ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงยุติธรรม
เป็นประธานการประชุมคณะอนุกรรมการประสานและพัฒนาระบบงานยุติธรรม ครั้งที่ ๒/๒๕๖๑
เพื่อพิจารณาร่างแผนแม่บทการบริหารงานยุติธรรมแห่งชาติ ฉบับที่ ๓ (พ.ศ.๒๕๖๒ – ๒๕๖๕)
ที่ได้ดําเนินการปรับปรุงแก้ไข และสรุปร่างแผนแม่บทการบริหารงานยุติธรรมแห่งชาติ ฉบับที่ ๓
(พ.ศ.๒๕๖๒ – ๒๕๖๕) ตามคู่มือแนวทางการเสนอแผยสู่การพิจารณาของคณะรัฐมนตรี
โดยได้มีการดําเนินการแก้ไข ดังนี้
๑) ผนวกแผนแม่บทเทคโนโลยีสารสนเทศกระบวนการยุติธรรม เข้าไว้ในยุทธศาสตร์ที่ ๕
ของร่างแผนแม่บทฯ
๒) ปรับปรุงรายละเอียดร่างแผนแม่บทฯ
๓) ปรับปรุงเนื้อหาสาระ ตามประเด็นข้อสังเกตของคณะกรรมการ
และ ๔) ยกร่างแบบการสรุปแผนตามที่สํานักงานคณะกรรมการพัฒนาการเศรษฐกิจและสังคมแห่งชาติ
กําหนดตามมติคณะรัฐมนตรี เมื่อวันที่ ๔ ธันวาคม ๒๕๖๑
ทั้งนี้ คณะอนุกรรมการมีมติเห็นชอบตามการดําเนินการแก้ไขดังกล่าว
จึงมอบหมายให้สํานักงานกิจการยุติธรรม ในฐานะฝ่ายเลขา ดําเนินการตามขั้นตอนต่อไป
รัฐบาลไทย-ข่าวทำเนียบรัฐบาล-ทส. ประชุมเตรียมจัดการประชุมสุดยอดอาเซียน ในช่วงที่ไทยดำรงตำแหน่งประธานอาเซียน ปี 2562
วันพุธที่ 21 พฤศจิกายน 2561
ทส. ประชุมเตรียมจัดการประชุมสุดยอดอาเซียน ในช่วงที่ไทยดํารงตําแหน่งประธานอาเซียน ปี 2562
กระทรวงทรัพยากรธรรมชาติและสิ่งแวดล้อม ประชุมหารือเตรียมจัดการประชุมสุดยอดอาเซียนและการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี 2562
ทส. ประชุมเตรียมจัดการประชุมสุดยอดอาเซียน ในช่วงที่ไทยดํารงตําแหน่งประธานอาเซียน ปี 2562
กระทรวงทรัพยากรธรรมชาติและสิ่งแวดล้อม ประชุมหารือเตรียมจัดการประชุมสุดยอดอาเซียนและการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี 2562
วันนี้ (21 พฤศจิกายน 2561) เวลา 10.00 น. รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) เป็นประธานการประชุมหารือเตรียมจัดการประชุมสุดยอดอาเซียนและการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี 2562 เพื่อเตรียมรองรับการดําเนินงานร่วมกับกระทรวงการต่างประเทศในการที่หน่วยงานต่างๆ จัดการประชุมในโอกาสที่ประเทศไทยเป็นประธานอาเซียน ปี 2562 ในรูปแบบที่เป็นมิตรต่อสิ่งแวดล้อม (Green Meeting) ได้อย่างเหมาะสม และสามารถเก็บข้อมูล รวมถึงสามารถประมวลผลการดําเนินงานที่ได้ในเชิงวิชาการเกี่ยวกับการลดการใช้ Single-use plastics รวมถุงการปล่อยก๊าซเรือนกระจก และมีการจัดนิทรรศการแสดงผลในระหว่างการประชุมสุดยอดอาเซียน ครั้งที่ 35 ในเดือนพฤศจิกายน 2562 โดยในที่ประชุม ได้รับทราบผลการประชุมคณะกรรมการระดับชาติเพื่อเตรียมการจัดการประชุมสุดยอดอาเซียนและการประชุมที่เกี่ยวข้อง ในช่วงที่ไทยดํารงตําแหน่งประธานอาเซียน ปี 2562 ซึ่งมอบหมายให้กรมควบคุมมลพิษเป็นหน่วยงานหลักในการร่วมดําเนินงานกับกระทรวงการต่างประเทศและหน่วยงานที่เกี่ยวข้อง
ทั้งนี้ นายกรัฐมนตรี (พลเอก ประยุทธ์ จันทร์โอชา) ได้เดินทางไปรับตําแหน่งประธานอาเซียนที่สาธารณรัฐ สิงคโปร์ เมื่อวันที่ 15 พฤศจิกายน 2561 ที่ผ่านมา โดยประเทศไทยจะเป็นเจ้าภาพจัดการประชุมในกรอบอาเซียน มากกว่า 170 ประชุม ซึ่งเป็นการประชุมในระดับต่างๆ ได้แก่ ผู้นํา ประธานรัฐสภา รัฐมนตรี เจ้าหน้าที่อาวุโส และระดับเจ้าหน้าที่
รัฐบาลไทย-ข่าวทำเนียบรัฐบาล-นายกรัฐมนตรียืนยันไม่มีแนวคิดเสนอนิรโทษกรรมทางการเมือง
วันพุธที่ 17 มิถุนายน 2563
นายกรัฐมนตรียืนยันไม่มีแนวคิดเสนอนิรโทษกรรมทางการเมือง
นายกรัฐมนตรียืนยันไม่มีแนวคิดเสนอนิรโทษกรรมทางการเมือง
วันนี้ (17 มิ.ย. 63) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมปฏิเสธกระแสข่าวแนวทางนิรโทษกรรมให้กับคดีที่มีแรงจูงใจทางการเมือง ว่าไม่มีมูลความจริงใดๆ และไม่ทราบเจตนาผู้ปล่อยข่าวว่ามีความประสงค์สิ่งใด ยืนยันรัฐบาลมุ่งหน้าแก้ปัญหาสถานการณ์โควิด 19 และการดูแลช่วยเหลือประชาชนทุกภาคส่วน พร้อมขับเคลื่อนประเทศไปข้างหน้า ท่ามกลางสถานการณ์โลกที่แปรเปลี่ยนไปจากโควิด 19
ทั้งนี้ กระทรวงยุติธรรมมีหน้าที่ รับผิดชอบ และดูแลการดําเนินการเกี่ยวกระบวนการยุติธรรมต่างๆ รวมทั้ง การขอพระราชทานอภัยโทษ ในกรณีต่างๆนั้น กรมราชทัณฑ์ กระทรวงยุติธรรม มีการดําเนินการตามเกณฑ์ต่างๆที่กําหนดอยู่แล้ว และรัฐบาลไม่สามารถไปก้าวก่ายหรือเสนอแนวทางใดๆได้
.................
สํานักโฆษก
รัฐบาลไทย-ข่าวทำเนียบรัฐบาล-ทส.เปิดโครงการนักปั่นอาสาตรวจหาไฟป่า
วันจันทร์ที่ 30 มกราคม 2560
ทส.เปิดโครงการนักปั่นอาสาตรวจหาไฟป่า
กระทรวงทรัพยากรธรรมชาติและสิ่งแวดล้อม เปิดโครงการนักปั่นอาสาตรวจหาไฟป่า ณ อ.แม่สาย จ.เชียงราย
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม เป็นประธานเปิดโครงการนักปั่นอาสาตรวจหาไฟป่า ณ อ.แม่สาย จ.เชียงราย โดยโอกาสนี้ รัฐมนตรีว่าการกระทรวงทรัพยากรธรรมชาติและสิ่งแวดล้อม พร้อมด้วยอธิบดีกรมอุทยานแห่งชาติฯ ผู้บริหาร ปั่นนําขบวนนักปั่นอาสาตรวจหาไฟป่า ถึงบริเวณบ้านห้วยน้ําขุน เพื่อเดินทางต่อไปยังฐานปฏิบัติการช้างมูบ เพื่อเปิดโครงการฝึกซ้อมระดมพลดับไฟป่า และจัดทําแนวกันไฟสองแผ่นดิน (ไทย-พม่า) ชุดปฏิบัติการทหารแห่งราชอาณาจักรไทย และชุดปฏิบัติการทหารแห่งสาธารณรัฐแห่งสหภาพเมียน-มา ประจําฐานปฏิบัติการช้างมูบ ราษฎรหมู่บ้านคู่ขนานตามแนวชายแดนไทย-เมียนมา ประชาชนในจังหวัดเชียงรายและจังหวัดใกล้เคียง เข้าร่วมกิจกรรม ณ ฐานปฏิบัติการช้างมูบ จ.เชียงราย
รัฐบาลไทย-ข่าวทำเนียบรัฐบาล-นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ ชี้แจงกรณีโครงการก่อสร้างทางหลวงพิเศษระหว่างเมือง สายบางปะอิน - สระบุรี - นครราชสีมา
วันพุธที่ 13 กันยายน 2560
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ ชี้แจงกรณีโครงการก่อสร้างทางหลวงพิเศษระหว่างเมือง สายบางปะอิน - สระบุรี - นครราชสีมา
นายจิรุตม์ วิศาลจิตร ผู้ตรวจราชการกระทรวงคมนาคม และโฆษกกระทรวงฯ กล่าวว่า ตามที่สื่อมวลชนได้เสนอข้อมูล ชาวปากช่องบางส่วนมีความกังวลเกี่ยวกับโครงการก่อสร้างทางหลวงพิเศษระหว่างเมือง สายบางปะอิน - สระบุรี - นครราชสีมา
จะส่งผลกระทบต่อสิ่งแวดล้อม เนื่องจากแนวเส้นทางบางส่วนทับลําตะคอง ซึ่งเป็นแหล่งน้ําสําคัญของ อ.ปากช่อง จ.นครราชสีมา
กระทรวงคมนาคมได้มอบให้กรมทางหลวง (ทล.) ตรวจสอบข้อเท็จจริงเกี่ยวกับรูปแบบการดําเนินโครงการฯ และขอชี้แจง ดังนี้
1.กระทรวงคมนาคม โดย ทล. ได้ลงพื้นที่ประชาสัมพันธ์และให้ข้อมูลรายละเอียดโครงการฯ เพื่อสร้างความเข้าใจกับประชาชนในพื้นที่ รวมทั้งรับฟังรายละเอียดปัญหาของผู้ที่อาจจะได้รับผลกระทบจากการดําเนินโครงการฯ และพิจารณาแก้ไขปัญหาข้อร้องเรียนต่าง ๆ จํานวน 3 ครั้ง ดังนี้
- ครั้งที่ 1 วันที่ 15 มีนาคม 2560 เพื่อชี้แจงทําความเข้าใจกับประชาชนในพื้นที่
- ครั้งที่ 2 วันที่ 24 มีนาคม 2560 เพื่อพิจารณาแนวทางการแก้ไขปัญหา ตามประเด็นที่มีการร้องเรียนต่อผู้ตรวจการแผ่นดิน
- ครั้งที่ 3 วันที่ 29 พฤษภาคม 2560 เสนอและชี้แจงรูปแบบของโครงการฯ ที่ปรับ แก้ไขแล้ว เพื่อสร้างความเข้าใจกับประชาชน
2.กระทรวงคมนาคม โดย ทล. ได้จัดประชุมร่วมกับภาคส่วนต่าง ๆ ทั้งหน่วยงานระดับจังหวัด กรมเจ้าท่า ผู้ตรวจการแผ่นดิน และประชาชนในพื้นที่ที่ได้รับผลกระทบ โดยมีข้อสรุปร่วมกันในส่วนที่เกี่ยวข้องกับลําน้ําลําตะคองว่า ให้ ทล. ดําเนินการปรับแก้ไขรูปแบบการก่อสร้าง โดยก่อสร้างสะพานข้ามคลองทุกจุดที่ตัดผ่าน ซึ่ง ทล. ได้เพิ่มการก่อสร้างสะพานจากเดิมที่กําหนดไว้ 1 จุด เป็น 6 จุด เพื่อไม่ให้เกิดผลกระทบกับแนวลําน้ําลําตะคอง พร้อมทั้งปรับลดเขตทางในบางช่วงและสร้างทางบริการเพิ่มขึ้นจากเดิม เพื่อลดผลกระทบในพื้นที่
รัฐบาลไทย-ข่าวทำเนียบรัฐบาล-พม. จับมือสำนักงบประมาณขับเคลื่อนการจัดทำงบประมาณ ปี 2562 เน้นบูรณาการ 3 มิติ Agenda Function และ Area ตามนโยบายรัฐบาล
วันพุธที่ 1 พฤศจิกายน 2560
พม. จับมือสํานักงบประมาณขับเคลื่อนการจัดทํางบประมาณ ปี 2562 เน้นบูรณาการ 3 มิติ Agenda Function และ Area ตามนโยบายรัฐบาล
พม. จับมือสํานักงบประมาณขับเคลื่อนการจัดทํางบประมาณ ปี 2562 เน้นบูรณาการ 3 มิติ Agenda Function และ Area ตามนโยบายรัฐบาล
วันนี้ (1 พ.ย.60) เวลา 10.00 น. น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่าพลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)เป็นประธานการประชุมเรื่องการจัดทํางบประมาณรายจ่ายประจําปีงบประมาณ พ.ศ. 2562 เพื่อสร้างความเข้าใจในการจัดทํางบประมาณให้เป็นไปในทิศทางเดียวกัน สอดคล้องกับนโยบายรัฐบาล และยุทธศาสตร์ชาติ โดยมีนายพุฒิพัฒน์ เลิศเชาวสิทธิ์ ปลัดกระทรวงการพัฒนาสังคมและความมั่นคงของมนุษย์ (ปลัด พม.)พร้อมด้วยคณะผู้บริหารกระทรวง พม. และมีผู้แทนจากสํานักงบประมาณ นําโดยนายภูมิรักษ์ ชมแสง รองผู้อํานวยการสํานักงบประมาณเข้าร่วมการประชุม ณ ห้องประชุม ชั้น 8 กระทรวงการพัฒนาสังคมและความมั่นคงของมนุษย์ สะพานขาว กรุงเทพฯ
พลตํารวจเอก อดุลย์กล่าวว่า การประชุมหารือในวันนี้ คณะผู้แทนจากสํานักงบประมาณ ได้ชี้แจงข้อมูลในการจัดทํางบประมาณรายจ่าย ประจําปีงบประมาณ พ.ศ. 2562 ซึ่งต้องสอดคล้องตามกรอบยุทธศาสตร์ชาติระยะ 20 ปี (พ.ศ. 2560 -2579) และแผนแม่บทต่างๆ บูรณาการภารกิจและงบประมาณของหน่วยงานภายในกระทรวงเดียวกัน หรือระหว่างกระทรวงเพื่อลดความซ้ําซ้อน ประหยัด และคุ้มค่า รวมทั้งมีการทบทวนภารกิจและการจัดทําตัวชี้วัดต่างๆ โดยให้บูรณาการภารกิจและงบประมาณใน 3 มิติ ได้แก่ มิตินโยบาย (Agenda) และมิติหน่วยงาน (Function) จะต้องบูรณาการร่วมกับมิติพื้นที่ (Area) ให้ความสําคัญกับกระบวนการวางแผนและพัฒนาพื้นที่ระดับภาคให้สอดคล้องกัน เพื่อให้สามารถรายงานต่อรัฐบาลได้ชัดเจนถึงการขับเคลื่อนงาน โดยมีการกําหนดเป้าหมายการปฏิบัติงาน การประเมินผล รวมทั้งมีแผนปฏิบัติการที่เร่งด่วน
พลตํารวจเอก อดุลย์กล่าวเพิ่มเติมว่า สําหรับในปี 2562 นี้ กระทรวง พม. จะขับเคลื่อนงานต่างๆอย่างต่อเนื่อง โดยเฉพาะด้านการป้องกันและแก้ไขปัญหาการค้ามนุษย์ ด้านที่อยู่อาศัยซึ่งจะต้องตอบสนองต่อความต้องการของประชาชนผู้มีรายได้น้อย การเตรียมความพร้อมเข้าสู่สังคมผู้สูงอายุ เตรียมการเป็นเจ้าภาพจัดประชุมอาเซียนด้านประชาคมสังคมและวัฒนธรรมอาเซียน SOCA/ASCC รวมทั้งการจัดสวัสดิการสังคม การแก้ไขปัญหาคนไร้ที่พึ่งคนขอทานอย่างต่อเนื่องการพัฒนาบุคลากร ระบบฐานข้อมูล ซึ่งเป็นภารกิจที่กระทรวง พม. จะนํามาจัดทําคําของบประมาณในปี พ.ศ. 2562 เพื่อขับเคลื่อนงานไปในทิศทางและเป้าหมายเดียวกัน เกิดความมั่นคง มั่งคั่ง ยั่งยืน โดยไม่ทิ้งใครไว้ข้างหลัง
รัฐบาลไทย-ข่าวทำเนียบรัฐบาล-จุรินทร์ เตรียมเปิดข้าวเหนียวถุงราคาถูก พร้อมกระจายทั่วประเทศ 11 กันยายน นี้
วันจันทร์ที่ 9 กันยายน 2562
จุรินทร์ เตรียมเปิดข้าวเหนียวถุงราคาถูก พร้อมกระจายทั่วประเทศ 11 กันยายน นี้
นายจุรินทร์ ลักษณวิศิษฏ์ หัวหน้าพรรคประชาธิปัตย์ รองนายกรัฐมนตรีและรัฐมนตรีว่าการกระทรวงพาณิชย์ เปิดเผยระหว่างพักการประชุมอาร์เซ็ป (การประชุมความตกลงหุ้นส่วนเศรษฐกิจภูมิภาค16ประเทศ) ที่รร.แชงกรี-ลา กรุงเทพฯ
ว่าสําหรับการช่วยผู้บริโภคข้าวเหนียวที่ราคาสูงขึ้นเนื่องจากผลผลิตขาดแคลนเนื่องจากภาวะภัยแล้งและเป็นช่วงปลายฤดูเก็บเกี่ยวนั้น ได้สั่งการให้กรมการค้าภายใน จัดโครงการเร่งด่วนช่วยเหลือประชาชนผู้บริโภคข้าวเหนียวทั่วประเทศ ทั้งภาคเหนือ ภาคตะวันออกเฉียงเหนือ และภาคกลาง ซึ่งบริโภคข้าวเหนียวและได้รับความเดือดร้อนระหว่างนี้ นั้น
ขณะนี้กระทรวงพาณิชย์ โดยกรมการค้าภายในได้ดําเนินการใกล้เสร็จแล้ว โดยข้าวเหนียวถุงล็อตแรกพร้อมออกสู่ตลาด วันที่ 11 กันยายน 2562 นี้ ซึ่งการช่วยบรรเทาทุกข์พี่น้องประชาชนที่บริโภคข้าวเหนียวระหว่างนี้จะเริ่มกระจายสินค้าไปถึงร้านธงฟ้าทั่วประเทศ โดยตนจะเป็นประธานเปิดโครงการนี้ ในวันที่ 11 กันยายน 2562 เวลา 10.30 น.ที่กระทรวงพาณิชย์
รัฐบาลไทย-ข่าวทำเนียบรัฐบาล-ดร.สาธิต ชื่นชม รพ.สวนสราญรมย์ บำบัดผู้ป่วยจิตเวชจากสารเสพติด แห่งเดียวของกรมสุขภาพจิต
วันเสาร์ที่ 16 พฤศจิกายน 2562
ดร.สาธิต ชื่นชม รพ.สวนสราญรมย์ บําบัดผู้ป่วยจิตเวชจากสารเสพติด แห่งเดียวของกรมสุขภาพจิต
รัฐมนตรีช่วยว่าการกระทรวงสาธารณสุข ชื่นชมโรงพยาบาลสวนสราญรมย์ บําบัดฟื้นฟูผู้ป่วยจิตเวชจากสารเสพติดของกรมคุมประพฤติด้วย แนวคิดชุมชนบําบัดแห่งเดียวของกรมสุขภาพจิต ได้ผลดีไม่กลับไปเสพซ้ําภายใน 1 ปี ถึงร้อยละ 64
รัฐมนตรีช่วยว่าการกระทรวงสาธารณสุข ชื่นชมโรงพยาบาลสวนสราญรมย์ บําบัดฟื้นฟูผู้ป่วยจิตเวชจากสารเสพติดของกรมคุมประพฤติด้วย แนวคิดชุมชนบําบัดแห่งเดียวของกรมสุขภาพจิต ได้ผลดีไม่กลับไปเสพซ้ําภายใน 1 ปี ถึงร้อยละ 64
วันนี้ (16 พฤศจิกายน 2562) ที่ จ.สุราษฏร์ธานี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข ให้สัมภาษณ์ภายหลังตรวจเยี่ยม “ศูนย์สาธิตจิตสังคมบําบัด” และให้กําลังใจการปฏิบัติงานของเจ้าหน้าที่ ที่โรงพยาบาลสวนสราญรมย์ จ.สุราษฏร์ธานี ว่า โรงพยาบาลสวนสราญรมย์ เป็นโรงพยาบาลเดียวของกรมสุขภาพจิตที่มีสถานที่เฉพาะสําหรับบําบัดและฟื้นฟูผู้ป่วยจิตเวชจากการใช้สารเสพติดที่กรมคุมประพฤติส่งมาบังคับบําบัดแบบไม่เข้มงวด ไม่ปะปนกับผู้ป่วยจิตเวชอื่น ด้วยแนวคิดชุมชนบําบัด ใช้ชีวิตร่วมกันในชุมชนจําลองเสมือนบ้าน ช่วยเหลือกันเหมือนคนในครอบครัว มีบทบาทหน้าที่ รับผิดชอบตามความสามารถ ท่ามกลางธรรมชาติที่สวยงาม เน้นการจัดการ 4 ด้าน คือ พฤติกรรม อารมณ์ สติปัญญาและจิตวิญญาณ อาชีพและการอยู่รอด มีเป้าหมายกระตุ้นให้ผู้ป่วยมุ่งมั่นในการเลิกยา หยุดการใช้สารเสพติด ป้องกันการกลับไปเสพซ้ํา เพิ่มศักยภาพด้านพฤติกรรม จิตใจ อารมณ์ และสังคม มีแบบแผนการดําเนินชีวิตที่เหมาะสม
โดยผู้ป่วยจากการใช้สารเสพติดที่เข้ารับการบําบัดทุกคน จะต้องเข้ารับการบําบัดนานถึง 4 เดือน ซึ่งเป็นระยะเวลาที่ทําให้เกิดการเปลี่ยนแปลงความคิดและพฤติกรรมได้ โดยผลการดําเนินงานพบว่าได้ผลดี มีผู้บําบัดครบระยะที่กําหนดถึงร้อยละ 87 ที่สําคัญคือผู้ป่วยไม่กลับไปเสพสารเสพติดซ้ําในระยะ 1 ปี คิดเป็นร้อยละ 64
นอกจากนี้ โรงพยาบาลสวนสราญรมย์ยังเป็นศูนย์เชี่ยวชาญจิตเวชผู้สูงอายุของภาคใต้ เพื่อเตรียมการรองรับสังคมผู้สูงอายุ ซึ่งเป็นกลุ่มที่มีปัญหาซับซ้อนกว่าผู้ป่วยกลุ่มอายุอื่น อาการเจ็บป่วยไม่ตรงไปตรงมาจากสภาพร่างกายเสื่อมถอย ต้องให้การบําบัดทั้งการใช้ยาและไม่ใช้ยา เช่น การนวดฝ่าเท้าด้วยลูกแก้ว ศิลปะบําบัด ดนตรีบําบัด สวนบําบัด การบําบัดด้วยแสงสว่าง ปรับสภาพแวดล้อมคล้ายอยู่ที่บ้าน ป้องกันการลื่นล้ม หกล้ม รวมทั้งได้สร้างเครื่องมือคัดกรองโรคสมองเสื่อมในผู้สูงอายุ รักษาผู้สูงอายุจากจิตเวชเรื้อรังและจิตเวชจากการใช้สารเสพติดอีกด้วย
สําหรับโรงพยาบาลสวนสราญรมย์ เป็นโรงพยาบาล ขนาด 450 เตียง รับดูแลผู้ป่วยที่มีปัญหาด้านสุขภาพจิต ในพื้นที่ภาคใต้ตอนบน 7 จังหวัด ประกอบด้วย สุราษฎร์ธานี ชุมพร ระนอง กระบี่ พังงา ภูเก็ต นครศรีธรรมราช มีผู้รับบริการแผนกผู้ป่วยนอกเฉลี่ยวันละ 280 คน ผู้ป่วยใน 300 คน ส่วนใหญ่เป็นผู้ป่วยเก่าที่อาการซับซ้อนไม่สามารถรักษาที่โรงพยาบาลจังหวัดได้ โดยโรคที่มารับบริการมากที่สุดคือ จิตเภท ร้อยละ 30 รองลงมาโรควิตกกังวล ซึมเศร้า และที่น่าสนใจคือ มีผู้ป่วยที่เป็นผู้ใช้สารเสพติดมีแนวโน้มเข้ารับบริการมากขึ้นทุกปี
********************************16พฤศจิกายน 2562
รัฐบาลไทย-ข่าวทำเนียบรัฐบาล-รพ.พุทธชินราชวิจัย “น้ำธรรมดาผสมน้ำย่านางสกัดเย็น” เช็ดตัวลดไข้ ได้ผลดี
วันอาทิตย์ที่ 26 สิงหาคม 2561
รพ.พุทธชินราชวิจัย “น้ําธรรมดาผสมน้ําย่านางสกัดเย็น” เช็ดตัวลดไข้ ได้ผลดี
โรงพยาบาลพุทธชินราช จังหวัดพิษณุโลก ศึกษาวิจัยการดูแลผู้ป่วยหนักมีไข้สูง ใช้ผ้าชุบน้ําธรรมดาผสมน้ําย่านางสกัดเย็นเช็ดตัวลดไข้ได้ผลดี ช่วยลดระยะเวลาของการเกิดไข้ซ้ํานานกว่าน้ําธรรมดา
โรงพยาบาลพุทธชินราช จังหวัดพิษณุโลก ศึกษาวิจัยการดูแลผู้ป่วยหนักมีไข้สูง ใช้ผ้าชุบน้ําธรรมดาผสมน้ําย่านางสกัดเย็นเช็ดตัวลดไข้ได้ผลดี ช่วยลดระยะเวลาของการเกิดไข้ซ้ํานานกว่าน้ําธรรมดา
ในงานประชุมวิชาการกระทรวงสาธารณสุขประจําปี 2561มีการนําเสนอผลงานวิจัยของโรงพยาบาลพุทธชินราช จังหวัดพิษณุโลก เรื่อง “ผลการเช็ดตัวลดไข้ด้วยน้ําธรรมดาผสมน้ําย่านางสกัดเย็น” ของนางสุนีย์ วังซ้าย พยาบาลวิชาชีพชํานาญการ ประสบผลสําเร็จและสามารถลดไข้ได้ดี จากสถิติการเข้ารับการรักษาเดือนมีนาคม – พฤษภาคม 2560 พบว่ากลุ่มผู้ป่วยหนักที่มีภาวะติดเชื้อในร่างกาย ซึ่งเป็นสาเหตุของการตายอันดับ 1 มักมีภาวะไข้สูง อุณหภูมิ 38 - 40 องศาเซลเซียส ภายหลังจากการเช็ดตัวลดไข้ด้วยน้ําธรรมดา เพื่อนําความร้อนออกทางรูขุมขนพบว่า ไข้ไม่ลด ผู้วิจัยจึงทําการศึกษาโดยการเช็ดตัวลดไข้ด้วยน้ําธรรมดาผสมน้ําย่านางสกัดเย็น เปรียบเทียบผู้ป่วย 2 กลุ่ม (กลุ่มที่ 1 เช็ดตัวด้วยน้ําธรรมดา และกลุ่มที่ 2 เช็ดตัวด้วยน้ําธรรมดาผสมน้ําย่านางสกัดเย็น) จํานวนกลุ่มละ 20 คน เป็นคนไข้ที่มีการติดเชื้อในร่างกายคล้ายกัน อายุเฉลี่ยและอุณหภูมิก่อนเช็ดตัวไม่แตกต่างกัน และทําการศึกษาระหว่างเดือนกันยายน – ธันวาคม 2560 ใช้วิธีการเช็ดตัวและแปะบริเวณข้อพับ เป็นเวลา 15 นาที ตามแผนการแพทย์วิถีไทยและวัดไข้ซ้ําภายหลังเช็ดตัวแล้ว ทุก 30 นาที
ผลการศึกษาวิจัยพบว่า การเช็ดตัวน้ําธรรมดาผสมน้ําย่านางสกัดเย็นมีผลต่อการลดไข้ได้ อุณหภูมิร่างกายลดลงแตกต่างกับการเช็ดตัวด้วยน้ําธรรมดาเฉลี่ย 1 องศาเซลเซียส ชี้ให้เห็นว่าการใช้น้ําธรรมดาผสมน้ําย่านางสกัดเย็นให้ผลในการลดอุณหภูมิร่างกายได้ดีกว่าการใช้น้ําธรรมดาอย่างเดียว ซึ่งผู้ป่วยมีอาการพึงพอใจ สามารถนําไปเผยแพร่ให้แก่ญาติๆ และประชาชนทั่วไปเพื่อประยุกต์ใช้กับการปฐมพยาบาลเบื้องต้นได้ โดยเฉพาะผู้ป่วยหนักที่ไม่สามารถรับประทานยาเองได้
ทั้งนี้ น้ําย่านางสกัดเย็นเป็นพืชสมุนไพรมีฤทธิ์เย็น สรรพคุณสามารถดับพิษและลดไข้ได้ หาได้แทบทุกภาคในประเทศไทย วิธีการผสมน้ําย่านางสกัดเย็น คือ ใช้ผ้าชุบน้ําธรรมดาในสัดส่วน 2 ลิตร ผสมน้ําย่านางสกัดเย็นผสมใบเตย 120 ซี.ซี. แปะไว้บริเวณข้อพับ เช่น ขาหนีบ คอ เป็นต้น ทําพร้อมกับการเช็ดตัวผู้ป่วย เป็นเวลา 15 นาที ผู้ป่วยจะรู้สึกผ่อนคลายและสบายตัว อย่างไรก็ตามเป้าหมายในอนาคตจะมีการนําไปเผยแพร่สู่การดูแลผู้ป่วยที่ไม่มีการติดเชื้อและผู้ป่วยรายอื่นๆ ต่อไป
************************************* 26 สิงหาคม 2561
รัฐบาลไทย-ข่าวทำเนียบรัฐบาล-​ต้นแบบคลินิกหมอครอบครัวในพื้นที่พิเศษ
วันพฤหัสบดีที่ 16 มีนาคม 2560
​ต้นแบบคลินิกหมอครอบครัวในพื้นที่พิเศษ
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข กดปุ่มเปิดแพรคลุมป้าย “คลินิกหมอครอบครัวพรุใน” อ.เกาะยาว  จ.พังงา  ซึ่งเป็นต้นแบบคลินิกหมอครอบครัวในพื้นที่พิเศษ มีแพทย์เวชศาสตร์ครอบ
ศ.คลินิกเกียรติคุณ นพ.ปิยะสกล สกลสัตยาทร รัฐมนตรีว่าการกระทรวงสาธารณสุข พร้อมด้วย นพ.โสภณ เมฆธน ปลัดกระทรวงสาธารณสุข กดปุ่มเปิดแพรคลุมป้าย “คลินิกหมอครอบครัวพรุใน” อ.เกาะยาว จ.พังงา ซึ่งเป็นต้นแบบคลินิกหมอครอบครัวในพื้นที่พิเศษ มีแพทย์เวชศาสตร์ครอบครัวและทีมสหวิชาชีพ ดูแลตลอด 24 ชั่วโมง บริการครบวงจร พร้อมให้คําปรึกษาด้วยเทคโนโลยี ทั้ง Line, Facebook ถ่ายภาพส่งปรึกษา พร้อมบริการรับ–ส่งผู้ป่วยผ่านระบบ 1669  ************* มีนาคม 2560
รัฐบาลไทย-ข่าวทำเนียบรัฐบาล-รัฐมนตรีแรงงาน เป็นประธานเปิดงาน 25 ปี APSA
วันจันทร์ที่ 24 กันยายน 2561
รัฐมนตรีแรงงาน เป็นประธานเปิดงาน 25 ปี APSA
วันที่ 24 กันยายน 2561 พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานกล่าวเปิดการสัมมนางานรักษาความปลอดภัยนานาชาติ (APSA) ในโอกาสครบรอบ 25 ปี พร้อมชี่นชมเป็นหน่วยงานภาคเอกชนที่มีศักยภาพสูง สร้างอาชีพให้แรงงาน ส่งเสริมความมั่นคงขอ
พลตํารวจเอก อดุลย์ แสงสิงแก้ว รัฐมนตรีว่าการกระทรวงแรงงาน เป็นประธานเปิดการสัมมนางานรักษาความปลอดภัยนานาชาติ ครั้งที่ 25 ประจําปี 2561 (25th APSA International Conferenceand Annual General Meeting) หรือ APSA โดยได้กล่าวแสดงความยินดีในโอกาสครบรอบ 25 ปีของ APSA ในประเทศไทย ซึ่งเป็นองค์กรระดับนานาชาติแต่มีจุดกําเนิดขึ้นจากประเทศไทยด้วยการผนึกกําลังทําให้เกิดผลงานเป็นที่ประจักษ์ สร้างความน่าเชื่อถือ และเป็นที่ยอมรับในระดับสากล ทั้งนี้ APSA เป็นองค์กรเอกชนที่ไม่แสวงหาผลกําไรที่ได้ดําเนินงานเพื่อส่งเสริมสนับสนุนกิจการงานรักษาความปลอดภัยไทย ซึ่งเป็นกลุ่มธุรกิจที่มีสามารถสร้างมูลค่าและเพิ่ม GDP ของประเทศหลายพันล้านบาทต่อปีสร้างอาชีพให้แรงงานกว่าห้าแสนคนในตลาดแรงงาน รวมทั้งส่งเสริมความมั่นคงของประเทศในระดับจุลภาค อีกทั้งยังสร้างเครือข่ายความร่วมมือระหว่างประเทศในการแลกเปลี่ยนองค์ความรู้ เทคโนโลยีที่มีความทันสมัย ก้าวหน้ารวมถึงรองรับการเปลี่ยนแปลงในอนาคต และมีส่วนสําคัญในการสร้างความมั่นคงให้กับ ภาคธุรกิจในการดูแลรักษาความปลอดภัยในชีวิตและทรัพย์สิน และสอดคล้องกับนโยบาย Safety Thailand ของกระทรวงแรงงาน ที่มีจุดมุ่งหมายในการดําเนินการเชิงรุกด้วยมาตรการสร้างจิตสํานึก (Safety Mind) มาตรการความปลอดภัยของชีวิต (Safety of Life) มาตรการการสร้างเครือข่ายความปลอดภัย (Safety Network) เพื่อบรรลุเป้าหมาย “Safety work-Healthy-Safe Life: Safety Thailand” โดยการเข้าไปมีบทบาทในการเสริมสร้างความร่วมมือการดูแล เฝ้าระวังมิให้เกิดอุบัติเหตุหรือเหตุการณ์ร้ายแรงขึ้น
พล.ต.อ. อดุลย์ ยังได้กล่าวชื่นชมและให้กําลังใจการทํางานของ APSA ที่ถือเป็นตัวอย่างหน่วยงานภาคเอกชนที่มีศักยภาพสูง มีความสามารถ สร้างความมั่นคงให้กับประเทศ ผสานความร่วมมือกับนานาชาติ และส่งเสริมความเชื่อมั่นในการลงทุนที่จะช่วยสนับสนุนประเทศไปสู่ยุคไทยแลนด์ 4.0 ต่อไป